
Sa Ngalan ni Allah, ar-Rahman ar-Raheem 

Marapat mong malaman, kaawaan ka ni Allah, 
na obligado sa atin na matutunan ang apat na 
paksa 

Una:Ang Kaalaman ('llm) - at ito ang pagkilala 
kay Allah, pagkilala sa Kanyang propeta at 
pagkilala sa pananampalatayang Islam ng may 
katibayan 

lkalawa:Ang pagsasabuhay ayon dito 
lkatlo:Ang pag-aanyaya tungo dito 
Ikaapat: Ang pagtitiis sa mga pinsala dito 

At ang katibayan ay ang Kanyang sinabi 

Sa Ngalan ni Allah, ar-Rahman ar-Raheem 
Sumpa man sa panahon 
Tunay na ang tao ay nasa pagkatalo 
Liban na lamang sa kanilang mga 
nanampalataya, gumawa ng kabutihan, 
nagtulungan para sa katotohanan at 
nagtulungan sa pagtitiis 

Sabi ni Imam Shafi'ee (kaawaan siya ni Allah) 

"Kung ang Surah lamang na ito ang tanging 
ipinababa ni Allah na katibayan sa kanyang 
mga nilalang ay sapat sa kanila" 

Sabi ni Imam Bukhari (kaawaan siya ni Allah) 
"Kabanata: Kaalaman bago ang salita at kilos" 
At ang daleel ay ang pahayag ni Allah 
(kaluwalhatian sa kanya) 

"...at alamin mong walang ibang diyos liban 
kay Allah, pagkatapos ay ihingi mo ng tawad 
ang iyong kasalanan..." 

Sinimulan Niya sa kaalaman bago ang salita at 
kilos 

Sa Ngalan ni Allah, ar-Rahmaan, ar-Raheem 

Sinimulan ng may-akda ang kanyang aklat sa pamamagitan ng paghingi ng tulong kay Allah, paghingi ng biyaya 
sa pamamagitan ng Kanyang pangalan. Nagsasabing, sinisimulan ko ang aking aklat sa Ngalan ni Allah bilang pagsunod 
sa kung ano ang nasasaad sa Kanyang aklat, at pagsunod sa halimbawang isinagawa ng Propeta ^ sa kanyang mga 
ipinasulat at pinadalang mensahe. 

Ang "Allah" ay syang pangalan na sinusundan ng iba pa Niyang mga pangalan. Ang "ar-Rahmaan" ay isang 
pangalang kay Allah lamang maaaring iukol at hindi maaring itawag liban pa sa Kanya. Ang "ar-Rahmaan ay 
nangangahulugan ng napakalawak na awa. Ang "ar-Raheem" naman ay kabilang sa Kanyang mga pangalan na iniuukol 
sa Kanya at maaari ding itawag sa iba, ito ay nangangahulugan ng partikular na awa para sa mga mananampalataya. 

Ar-Rahmaan ay pangalan ni Allah na tumutukoy sa malawak na awa at ang Ar-Raheem ay partikular na awa. 
Sinabi ni Shaykul Islam ibnu Taymiyyah (kaawaan siya ni Allah): "Ang "ar-Rahman" ay tumutukoy sa katangin na nasa 
Kanya at ang "Ar-Raheem" ay tumutukoy sa iginagawad Niya sa kinaawaan" 

Marapat mong malaman 

Huwag kang maging mangmang sa mga usapin ng Deen (pananampalataya), babanggitin ko sa iyo ang mga 
mahahalagang usapin na pundasyon ng tamang Deen na ang pagpapatupad dito ay pagkamit sa ating mga mithiin at 
pag-abot sa ating mga hinahangad. 

At ako ay nananalangin para sa iyo ng Awa sa pagsasabing (kaawaan ka ni Allah). Ako ay nananalangin na pababain sa 
iyo ni Allah ang Kanyang awa na sa pamamagitan nito ay iyong makakamit ang iyong hinahangad, na sa pamamagitan 
nito ay maliligtas ka mula sa ipinagbabala sa iyo. Ito ay tapat na panawagan ng paghahangad ng Hidaayah (gabay) para 
sa iyo. Nananawagan siya ng kabutihan para sa iyo, kanyang pinagsama ang pagtuturo at pananalangin, at ito ay 
kabilang sa mga mabubuting asal ng may-akda. Siya ay naghahangad at nagnanais ng kabutihan para sa lahat ng mga 
muslim/kamusliman (na obligado) obligasyon ng bawat indibidwal (sa atin) tayong mga Mukallaf (Umabot na sa 
hustong gulang at mayroon ng pananagutan), mapa lalake o babae, mga kabataan at matatanda (na matutunan) 
malaman at maunawaan (ng apat na paksa) na napakahalaga sa Deen at pangkabuuan nito. 


Una: Ang kaalaman, at ito ang pagkilala kay Allah 

(Ang una) mula sa mga paksa: (Ang kaalaman) na siyang pagkilala sa gabay ng may katibayan, at binuod niya ito 
sa pagkilala kay Allah, pagkilala sa Kanyang Sugo at pagkilala sa Deenul-lslaam (pananampalatayang Islam) 

Pinili ng may akda (kaawaan siya ni Allah) ang mga usapin na ito dahil ito ang mga pundasyon ng Islam at kung 
wala ang mga ito ay hindi maaaring maitatag ang Islam. Ito rin ang mga itatanong sa isang alipin sa kanyang libingan. 
Kapag nakilala ng isang alipin ang kanyang Panginoon, kanyang propeta at ang Islam ng may kaakibat na mga katibayan, 
magiging ganap ang kanyang paniniwala. 

At kabilang sa mga dapat malaman at gampanan ng isang alipin ay ang pundasyon ng Eeman at 
Pagbabatas/Pagsasabatas ng Islam. Gayundin ang mga obligadong iwasan mula sa mga ipinagbabawal, kung ano ang 
mga kinakailangang gawin mula sa mga makamundong gawain at iba pang katulad nito- dahil kung ang isang 
obligasyon ay hindi maisasagawa dahil sa isang bagay (tulad ng kaalaman o pagkatuto dito) ay magiging obligasyon din 
ito (ang pagtataglay ng kaalaman). Upang nang sa ganoon ay masamba ng alipin ang kanyang Panginoon ng may 
baseerah (tiyak na kaalaman) at mapalapit sa Kanya na nasa malinaw na katibayan. 

Obligado sa kanya na sumangguni sa mga Ahlul-'llm (mga nagtatangan ng kaalaman) tungkol sa mga hindi niya 
nalalaman. 

Sabi ni Imam Ahmad bin Hanbal (kaawaan siya ni Allah) : "Obligadong pag-aralan ang mga kinakailangan 
upang maisabuhay ang Deen" tinanong siya "Tulad po ng ano?" Sagot niya: "Ang mga bagay na hindi siya maaaring 
maging mangmang, sa kanyang Salaah kanyang Siyaam(pag-aayuno) at iba pang mga katulad nito" 

Kung mahihigitang pag-aralan ang mga kinakailangan ng indibidwal ay kasunod nito ang mga obligasyong 
nakaatang sa pamayanan o komunidad. Halimbawa nito ang mga kaalaman sa pagmamana (ng kayamanan) at 
paghuhugas/pag-aasikaso ng mga patay, kapag natugunan ang pagsasagawa nito ng mga kinakailangang indibidwal ay 
hindi na magkakasala ang ibang miyembro ng lipunan. 

(At) ang kaalaman na obligado nating pag-aralan (ito ang pagkilala kay Allah) at ang kahulugan ng pagkilala kay 
Allah ay: ang pagkilala ng alipin sa kanyang Panginoon batay sa mga ipinaalam Niya sa atin sa pamamagitan ng Kanyang 
aklat (ang Quran) at gayundin sa pamamagitan ng mga itinuro ng Kanyang Sugo mula sa Kanyang mga pangalan, 
katangian at gawain.Ang pagkilala kay Allah ay isa sa mga pinaka importante sa Deen, at ang kamangmangan tungkol sa 
Kanya (kaluwalhatian sa Kanya) ay pagwawalang bahala sa mga tungkulin sa relihiyon. 

Sabi ni Imam ibnul Qayyim (kaawaan siya ni Allah): "Sinisisi ni Allah (kaluwalhatian sa Kanya) ang mga hindi 
gumalng at dumakila sa Kanya nang naayon sa Kanyang kadakilaan, hindi kumilala sa Kanya kung paano siya dapat 
kilalanin at hindi siya pinakilala nang naaayon sa Kanyang mga katangian." 

Ang tao ay hindi maaabot ang realidad ng kanyang paniniwala liban na lang sa kaalaman niya tungkol sa 
kanyang Panginoon. Dahil dito, ang mithiin ng panawagan ng lahat ng mga sugo (sumakanila nawa ang kapayapaan) ay 
ang pagkilala kay Allah sa pamamagitan ng Kanyang mga pangalan, katangian at mga gawain. Sabi ni Imam Ibnul-Qayyim 
(kaawaan siya ni Allah) “Ang susi ng panawagan tungo sa pagsamba ay ang pagkilala sa Panginoon (kaluwalhatian 
sa Kanya)" 

Sinoman ang tumahak sa landas patungo sa Kanya ay tatahakin ang pagkilala sa Kanya. Ang antas ng pagkilala 
kay Allah ay siyang antas ng paggalang at pagdakila ng puso sa Panginoon, sinoman ang kilalanin si Allah ay mamahalin 
niya Siya, sabi ni Imam Ibnul-Qayyim (kaawaan siya ni Allah): "Sinoman ang kumilala kay Allah sa Kanyang mga 
pangalan, katangian at gawain, tiyak na siya ay magmamahal sa Kanya. " 

Ang pagkilala kay Allah at pagbubukod-tangi sa Kanya sa pagsamba ay siyang dahilan ng kasiyahan dito sa 
mundo at sa kabilang buhay. Sabi ni Shaykhul Islam (kaawaan siya ni Allah): "Ang tamis, kapanatagan, ligaya, 
mabiyayang oras at kasiyahan na hindi maipaliwanag ay tanging dulot ng pagkilala kay Allah (kaluwalhatian sa 
Kanya), pagsamba at pananampalataya lamang sa Kanya." 

At ang pagkilala sa kanyang propeta, at pagkilala sa Deenul-lslam ng may katibayan 

(At) kabilang sa mga kaalaman na obligado sa bawat Mukallaf na pag-aralan ay (ang pagkilala sa kanyang 
propeta) Muhammad ^ , dahil siya ang nagsilbing daan at tulay sa pagpapaabot sa atin ng mensahe ni Allah, 
(kaluwalhatian sa Kanya). Ang pagkilala sa kanya ay nagdudulot ng pagtanggap at pagganap/pagsasabuhay sa kanya sa 
gabay at totoong pananampalataya na bitbit niya mula kay Allah. 

Gayundin, obligado sa mga Mukallaf ang (pagkilala sa pananampalatayang Islam ng may katibayan) mula sa 
Qur'an at Sunnah. Sa pamamagitan ng pananampalatayang ito ay masasamba si Allah ng mga nilikha at ang pag-unawa 
dito at pagsunod ay dahilan ng pagpasok sa paraiso. At ang kamangmangan at pagsasawalang bahala dito ay dahilan ng 
pagpasok sa impyerno. 

Dalawang bagay ang dapat na maunawaan ng isang Muslim, kinakailangan ng mga tao na (1) matukoy ang 
katotohanan mula sa kaligawan, (2) at pagkatapos ay tahakin ang katotohanan at lumihis sa kaligawan. Ang pag-unlad 
ng isang Muslim sa dalawang bagay na ito ay pag-angat ng kanyang antas sa Kanyang Panginoon dito sa mundo at sa 
kabilang buhay. 

Ang pagkilala kay Allah, sa Kanyang sugo at sa pananampalatayang Islam ang pinakaunang itatanong sa alipin sa 
kanyang libingan. Ayon sa hadeeth na iniulat ni alBaraa ibnu 'Aazib (kalugdan siya ni Allah) 

"At darating sa kanya (Mu'min-mananampalataya) ang dalawang anghel... At sasabihin sa kanya "Sino ang iyong 
Panginoon?" sasabihin niya: "Ang panginoon ko ay si Allah " At sasabihin sa kanya "Ano ang iyong 
pananampalataya?" Sasagot siya "ang pananampalataya ko ay Islam " at tatanungin ulit siya "Sino ang taong isinugo 
sa inyo?" Isasagot niya "siya ang Sugo ni Allah." 

Sinoman ang nakakaalam ng mga pangunahing pundasyon na ito kalakip ng kanilang mga katibayan at 
isinabuhay ito ay magdudulot sa kanya upang maging matatag sa harap ng mga katanungan ng dalawang anghel sa 
kanyang libingan. Malinaw na naiulat sa ilang hadeeth na may mga taong sasagot ng "Haa! Haa! Hindi ko alam!" 

Sa kabilang banda, kahit pa ang isang tagasunod lamang ay naniniwala sa kaisahan ni Allah at naniniwala siya sa 
kaligawan/kasinungalingan ng iba pang sinasamba liban kay Allah, siya ay Muslim kahit pa hindi niya alam ang 
katibayan. 

Sabi ni Shaykh 'Abdullaah bin 'Abdurrahmaan Abaa Bateen(kaawaan siya ni Allah) “Obligado sa bawat 
indibidwal ang pag-unawa sa tawheed at mga haligi ng Islam kasama ng mga katibayan dahil hindi maaari na 
maging bulag na tagasunod hinggil dito. Gayunpaman kung ang isang ordinaryong muslim ay hindi nakakaalam ng 
mga katibayan subalit siya ay naniniwala sa kaisahan ng Panginoon at sa mensahe ni Muhammad ^ , siya'y 
naniniwala sa muling pagkabuhay matapos ng kamatayan, sa paraiso at impyerno at siya ay naniniwala na ang mga 
gawaing Shirk (pagtatambal) ay kasinungalingan at pagkaligaw, at ganito ang kanyang matibay na paniniwala 
nang walang anumang pag-aalinlangan, siya ay matatawag na Muslim kahit pa hindi niya kayang idetalye ang mga 
katibayan. Sa kadahilanang ang karamihan sa mga muslim kahit pa sila ay nakakasaulo ng katibayan ay hindi nila 
alam ang kahulugan nito." 

Ang pagsusumikap sa pag-aaral upang makilala si Allah, ang Kanyang sugo at ang pananampalataya ay kabilang 
sa pinakamararangal na pagsamba at pinakamaiinam na gawain. Sabi ni Imam az-Zuhri (kaawaan siya ni Allah): 

"Hindi nasamba si Allah ng higit pasa (pagtataglay ng) kaalaman." 

Sabi naman ni Imam Ahmad (kaawaan siya ni Allah): 

"Ang pagsasaliksik ng kaalaman ay pinakamainam na gawain sa sinomang tama ang kanyang layunin. " 

Ito ang pamana ng mga propeta at liwanag ng mga puso, ang mga taong nagtatangan nito ay mga piling tao ni 
Allah at sila ang Kanyang pangkat, sila ang pinakamalapit kay Allah, pinaka may takot sa Kanya at pinakamatataas ang 
antas sa Kanyang timbangan. Ito ay isa sa pinakamagagandang gawain, sabi ni Imam Ahmad (kaawaan siya ni Allah): 

"Walang anumang bagay ang makatutumbas sa kaalaman " 

Sabi naman ni Imam ibnul-Qayyim (kaawaan siya ni Allah): 

"Itong kaalaman (sa pananampalataya) ay buhay para sa mga puso, liwanag ng mga paningin, lunas para sa mga 
dibdib, hardin ng mga kaisipan, at tamis para sa mga kaluluwa. Ito ang gabay para sa mga nalilito, ito ang 
timbangan na magiging pamantayan ng mga salita, gawa at sitwasyon. Sa pamamagitan nito ay nakikilala si Allah 
at Siya ay nasasamba, siya ay naaalala at binubukod-tangi, siya ay pinupuri at dinadakila. 

Sa pamamagitan nito ay nagabayan silang mga 'Saalikoon' (Silang mga tumahak ng kanyang landas), sa daang ito 
ay nakaabot sa Kanya ang mga nagmithi. At sa pintuan nito ay nakapasok sila ng mga naghangad, sa pamamagitan 
nito ay nalalaman ang mga pagbabatas at mga hatol, nalilinaw ang Halaal (pinahihintulutan) mula sa Haraam 
(ipinagbabawal). 

Sa pamamagitan nito ay naipag-uugnay ang kamag-anakan, ito ang nangunguna bago ang pagkilos, ito ang pinuno 
at ang paggawa ay tagasunod. Ito ang iyong kasama sa pagiging kakaiba (dahil sumusuway ang karamihan), 
kaibigan sa oras ng pag-iisa, magsisiwalat ng mga pag-aalinlangan at kayaman ang kailan ma’y hindi maghihirap 
ang sinomang magtamo mula dito." 

At ang pangangailangan ng mga tao sa kaalaman ay higit pa sa pangangailangan nila sa makakain o maiinom. 
Sabi ni Imam Ahmad (kaawaan siya ni Allah) "Ang mga tao ay higit na nangangailangan ng kaalaman kaysa sa 
pagkain o inumin. Dahil ang isang tao ay nangangailangan lamang ng pagkain at inumin ng isa o dalawang beses sa 
isang a raw, samantalang ang pangangailangan niya sa kaalaman sindami ng kanyang paghinga." 

Ang pagsasaliksik ng kaalaman ay higit na prayoridad kaysa sa Jihad sa landas ni Allah, sabi ni Ibn 'Abbas 
(kalugdan siya ni Allah) "Ang umagang pinagsumikapan matuto ng kaalaman ay higit pa sa Jihad sa landas ni Allah." 

Sinabi din ni Imam Ahmad (kaawaan siya ni Allah): 

"Mag-aral ka ng kaalaman (sa relihiyon), dahil ang pagkatuto nito ay higit pa sa Jihad at ibang gawain." 

Sabi ni Imam Abu Hanifah at Imam Maalik (kaawaan sila ni Allah): 

"Ang pinakamainam na kusang gawin ay ang pag-aaral ng kaalaman at pagtuturo nito." 

Sabi naman ni Imam ibnul Qayyim (kaawaan siya ni Allah): 

"Walang makakatumbas sa tinta ng mga iskolar liban sa dugo ng mga martir (mga namatay sa pakikidigma)." 

Ang pagtataglay ng kaalaman ang pinakamainam paglaanan ng iyong oras, pinakamabuting paglaanan ng iyong 
paghinga at paglaanan/paggugulan ng buhay. Sabi ni Imam an-Nawawi (kaawaan siya ni Allah): 

"Nagkakasundo ang pangkat ng mga Salafna ang paggugol ng oras sa kaalaman ay higit na mainam kaysa sa 
paggugol ng oras sa boluntaryong Salah, pag-aayuno, tasbeeh at iba pang mga pagsamba ng katawan." 

Sabi ni 'AN ibn Abi Taalib (kalugdan siya nawa ni Allah): 

"Mabuhay ka sa kaalaman at huwag mo itong ipagpapalit, ang mga tao ay patay habang ang mga natuto 
ay nananatiling buhay." 

Ipinapayo ng mga iskolar ang pagdaragdag ng kaalaman, sabi ni Imam ibnul Jawzi (kaawaan siya ni Allah): 

"At mananatili akong nagsusumikap sa pagsasaliksik ng kaalaman dahil tunay na ito ay liwanag na siyang 
nagsisilbing gabay." 

Ang kasiyahan ay nasa kaalaman, sabi ni Imam Ibnul Qayyim (kaawaan siya ni Allah): 

"Ang lahat ng kasiyahan ay nasa kaalaman at anumang kaakibat nito at pinagkakalooban ni Allah ng Tawfeeq ang 
sinomang kanyang naisin, walang makakapipigil kapag ipinagkaloob ni Allah at walang mapagkakaloob kung hindi 
sa kanyang pahintulot, at piniling hindi pagsumikapan ng nakararami ang pag-abot sa kasiyahang ito (pagsasaliksik 
ng kalaman) dahil sa kaakibat na hirap at pagod ng pag-abot nito. At tunay na hindi ito makakamit maliban sa 
siyang handang magsumikap at magsakripisyo. " 

Hindi nag-utos si Allah ng anumang ipadadagdag ng Kanyang sugo maliban sa kaalaman, Kanyang sinabi 

uIp j3j yj Jij 

"At ipanalangin mo 'Panginoon dagdagan Niyo po ako ng kaalaman"' (Surah TaHa 20:114) 
Sinomang naisin ni Allah para sa kanya ang kabutihan ay binibigyan Niya ng pag-unawa sa relihiyon. Sabi ni Propeta 
Muhammad ^ 

"Sinomang naisin ni Allah ang kabutihan para sa kanya, binibigyan Niya ng pag-unawa sa relihiyon" 

(Saheeh Muslim Hadeeth 1037, Saheeh al-Bukhari Hadeeth 71) 

Kaya't sinomang tao na nag-iisip at nakakaunawa ay tiyak na maggugugol ng kanyang oras at tiyaga upang matuto. 

TALAS ALITAAN 

DeenjJ^- relihiyon/pananampalataya 

Mukallaf-^- 0 - mga umabot sa kondisyon ng 
pananagutan, halimbawa ang katinuan, tamang edad 
atbp. 

Haraamf' Jp- ipinagbawal 
Halaal ipinahintulot 

Imam^J- Pinuno, sa teksto na ito ay ginagamit ang 
Imam sa mga nangunguna sa kaalaman 


MATAPOS ANG MODULE NA ITO, DAPAT AY MAKAKAYA NG MAG-AARAL NA 
IPALIWANAG ANG MGA USAPIN GAYA NG MGA SUMUSUNOD: 

1. Gaano kahalaga ang pag-aaral sa Islam? 

2. Ano ang tatlong pangunahing dapat matutunan ng isang tao? 

3. Paano ang ordinaryong Muslim na hindi nakakaalam ng mga katibayan subalit 
tuwid ang paniniwala? 

4. Ang kahulugan ng mga bagong salitana ginamit sa module. 

5. Bakit mahalaga ang Usooluth-Thalaathah bilang pambungad sa tamang 
'Aqeedah? 

. s -j. 

Shaykh 0^-salitang itinatawagsa maalam o mga 
nakatatanda, pareho itong magagamit sa mga 'Ulamaa 
(Iskolar) 

Ahlul 'llmf^' J*' -mga taong may kaalaman 

BaseerahO -'L'' 1 . 1 tiyak na kaalaman 

Eemaanub«j)- pananampalataya 

'Aqeedah^AJ^- - (Doktrina) paniniwalang 
pinanghahakawan ng isang tao 


